HAZRAT OWAIS QARNI لن‎ 
KA WAQIYA ** 





In This Pamphlet 


Kya Hazrat Owais Qarni Ne Apne Daant Shaheed Kiye? 
Kya Aapko Halwa Bana Kar Khilaya Gaya? 


Kya Aapke Liye Kele Ko Paida Farmaya Gaya? 


& Many More... 


BAZME FAIZAN -E- RAZA 








About Bazme Faizan -e- Raza 


Bazme Faizan -e- Raza is a global 
non-political religious organization which was 
formed in 1434 Hiri (2012) by Khalifa -e- 
Huzoor Gulzaar -e- Millat, Hazrat Allama Mufti 
Mahboob Alam Misbahi Razvi Madda Zillahul Aali 
and much less in time, your hard work not only 
made the organization successful but also made 
a major source of Islaah (guidance to straight 
path) for Ummat -e- Muslima 


Our mission is to promote the teachings of the 
Prophet Sallallaho Ta'ala Alaihi Wa Aalihi 
Wasallam as well as his companions, his 
descendants and Auliya -e- Kiraam and to 
discredit false beliefs from Ummat -e- Muslima 
and tell the truth in public. 


Please pray for us that we have been serving 
the Deen -e- Mustafa Sallallaho Ta'ala Alathi 
Wa Aalihi Wasallam and be withstand the 
difficulties. 

Visit Our Blog 





Bazmefaizanerazaofficial.blogspot.com 


EXER 0 EE 





Hazrat Owais Qarni Ka Ek Waqiya 


172٣22442 


Bazme Faizan -e- Raza 


EXE] «0 EX KES 





Deeghar Kayi Jhoote Wagiyaat Ki Tarah Awaam 
Mein Ye Wagiya Bhi Bahut Mash'hoor Hai Ke 
Jab Hazrat Owais Qarni Radiallaho Ta'ala 

Anho Ko Pata Chala Ke Jung -e- Uhud Mein 
Nabiye Kareem Sallallaho Alathi Wa Aalihi 
Wasallam Ke Dandan Mubarak Shaheed Ho Gaye 
Hain To Aap Radiallaho Ta'ala Anho Ne Apne 
Tamam Daanto Ko Shaheed Kar Diya Phir Aapko 
Halwa Bana Kar Khilaya Gaya Aur Kuchh Log 
Kehte Hain Ke Allah Ta'ala Ne Hazrat Owais 
Qarni Radiallaho Ta'ala Anho Ke Liye Kele 
(Banana, A Fruit) Ko Paida Farmaya Taaki 
Aapko Khane Mein Takleef Na Ho 


Ye Waqiya Кау Logon Ko Is Tarah Yaad Hai 
Jaise Maano Unhein Paani Mein Ghol Kar Pila 
Diya Gaya Ho Aur Shaban Ka Mahina Aate Hi 
Wo Ise Ugalna Shuru Kar Dete Hain Lekin 
Sach Ye Hai Ke Is Waqiye Ki Koi Haqeeqat 
Nahin Hai, Chunanche, 

Fageeh -e- Aazam -e- Hind, Khalifa -e- 

Huzoor Muftiye Aazam Hind, Shaarahe Bukhari, 
Hazrat Allama Mufti Shariful Hague Amjadi 
Alaihi Rehma Likhte Hain Ke Ye Riwayat 

Bilkul Jhoot Hai Ke Jab Hazrat Owais Qarni 
Radiallaho Ta'ala Anho Ne Ye Suna Ke Ghazwa 
-e- Uhud Mein Nabiye Kareem Sallallaho 

Alaihi Wa Aalihi Wasallam Ke Dandan Mubarak 
Shaheed Huye The To Unhone Apna Sab Daant 
Tod Daala Aur Unhein Khane Ke Liye Kisi Ne 
Halwa Pesh Kiya 


(2 لبرکات ځوی.,‎ Td 142 po ag he Ct Uo D) 


Hazrat Allama Mufti Muhammad Yunus Raza 
Owaisi Madda Zillahul Aali Likhte Hain Ke 
(Hazrat Owais Qarni Ke Daant Shaheed Karne 
Ki) Riwayat Nazar Se Na Guzri Aur Ghaliban 
Aisi Riwayat Hi Nahin Hai Agarche Mash'hoor 
Yahı Hai 

Kuchh Ulma -e- Ahle Sunnat Ne Is Wagiye Ko 
Tehreer Farmaya Hai Lekin Wo Qabil -e- 
Oabool Nahin Hai Kyunki Na To Iski Koi Sanad 
Hai Aur Na Koi Moatbar Makhaz, Chunanche 
Faiz -e- Millat, Hazrat Allama Mufti Faiz 
Ahmad Owaisi Alaihi Rehma Is Riwayat Ke 
Baare Mein Likhte Hain Ke Nabiye Kareem 
Sallallaho Alaihi Wa Aalihi Wasallam Ke 
Samne Waale Daant Ghazwa -e- Uhud Mein 
Shaheed Huye Aur Jab Ye Khabar Hazrat Owais 
Qarni Radiallaho Ta'ala Anho Tak Pahunchi To 
Ek Riwayat Ke Mutabiq Aapne Apne Saamne 
Waale Chaaro Daant Nikal Diye Aur Kutub -e- 
Seerat Wa Tarikh Ki Mash'hoor Riwayat Mein 
Hai Ke Ye Khabar Sunne Par Hazrat Owais 
Qarni Radiallaho Ta'ala Anho Ke Daant Khud 
Ba Khud Jhad Gaye 

Hazrat Allama Mufti Fazl Ahmad Chisti Madda 
Zillahul Aali Likhte Hain Ke Hazrat Owais 
Qarni Radiallaho Ta'ala Anho Ke Baare Mein 
Jo Ye Awaam Mein Mash'hoor Hai Ke Aapne Ishq 
-e- Rasool Mein Apne Daanto Ko Shaheed Kiya, 

Sarasar Jhoot Aur Jahilo Ka Gadha Hua 
(Mangadhat) Hai Agarche Baaz Tazkira Ki 
Kitabo Mein Iska Zikr Milta Hai Lekin Wo Be 
Deeno Ki Milawat Hai, Iska Suboot Kisi 
Mustanad Aur Mehfooz Kitab Se Nahin Milta 
Balki Iske Bar Khilaf "Tabqaat -e- Kubra" 
Mein Hai Ke Hazrat Owais Qarni Radiallaho 
Ta'ala Anho Ne Farmaya Ke Khuda Ki Qasam! 
Jis Tarah Rasool -e- Kareem Ka Saamne Waala 
Ek Daant Shareef Ka Kuchh Hissa Mubarak 
Shaheed Kiya Gaya Tha Isi Tarah Mere Bhi Isi 
Daant Ka Ek Hissa Toda Gaya Tha Aur Jaise 
Sar (Head) Shareef Ko Zakhmi Kiya Gaya Tha 
Mere Sar Ko Bhi Usi Tarah Zakhmi Kiya Gaya 
Tha, Jis Tarah Aapki Peeth Par Kuchh Phenk 
Kar Aapko Takleef Pahunchayi Gayi Thi Usi 
Tarah Mujhe Bhi Pahunchayi Gayi Thi Isi 
Tarah Maine Baaz Kitabo Mein Dekha Hai Jiski 
Haqeeqat Ko Allah Ta'ala Behtar Jaanta Hai 

Jis Tarah Ye Waqiya Naqlan Sabit Nahin Usi 
Tarah Aglan Bhi Qabile Tasleem Nahin Hai 

Pehli Wajah : Nabiye Kareem Sallallaho 
Alaihi Wa Aalihi Wasallam Ka Koi Bhi Daant 
Mukammal Taur Par Shaheed Nahin Hua Tha 
Balki Samne Waale Ek Daant Shareef Ka Chhota 
Sa Tukda Juda Hua Tha Jisse Noor Ke Motiyo 
Ki Ladi Ki Khubsoorati Mein Ek Ajeeb Izafa 
Ho Gaya Tha, Jaisa Ke Shaykh Abdul Hague 
Muhaddise Dehelvi Rehmatullahi Ta'ala Alaih 
Farmate Hain: 

Yaani, Aap Sallallaho Alaihi Wa Aalihi 

Wasallam Ke Daant Tootne Ka Ye Maana Harghiz 
Nahin Ke Jad Se Ukhad Gaya Ho Aur Wahan 
Rukhna Paida Ho Gaya Ho Balki Ek Tukda 
Shareef Juda Hua Tha 


Hakeemul Ummat, Mufti Ahmad Yaar Khan 
Nayeemi Alathi Rehma Likhte Hain Ke Huzoor 
Sallallaho Alaihi Wa Aalihi Wasallam Ke 
Dahini Ke Niche Ki Chokdi Ke Ek Daant 

Shareef Ka Ek Tukda Toota Tha Ye Daant 
Shaheed Na Hua Tha 

Khayal Rahe! Aaj Tak Aksar Dunya Yahi 
Samajhti Rahi Hai Ke Samne Ke Upar Ke Daant 
Shareef Ko Kuchh Hua, Halanki Haqeeqat Yahi 
Hai Jo Humne Bayaan Ki, Niche Ke Daant 
Shareef Ka Mas'ala Hai Aur Yahi Baat Humare 
Mustanad Muhaqqiqeen Ulma Ne Likhi Hai 

Jab Ye Sabit Ho Gaya Ke Huzoor Sallallaho 
Alaihi Wa Aalihi Wasallam Ka Koi Daant 
Mukammal Shaheed Nahin Hua To Hazrat Owais 
Qarni Radiallaho Ta'ala Anho Se Ye Baat 

Jodna Kaise Sahih Ho Sakta Hai, Jab Bunyad 
Hi Sabit Nahin To Us Par Mahal Tameer Kaise 
Ho Sakta Hai? 


Khayal Rahe! Hazrat Allama Faiz Ahmad Owaisi 
Alaihi Rehma Ne Is Waqiye Par Ek Risala 

Likha Hai Jis Mein Ek Ghalati To Ye Hai Ke 

Us Mein Ye Likha Hai Ke Nabiye Kareem 
Sallallaho Alaihi Wa Aalihi Wasallam Ke 

Jad Se Nikal Gaye The Lihaza Us Risale Ki 
Tehgeeg Durust Nahin Hai 


Dusri Wajah : Huzoor Sallallaho Alaihi Wa 
Aalihi Wasallam Ke Saath Jo Kuchh Hua Wo 
Kafiro Ki Taraf Se Tha Na Ke Aap Sallallaho 
Alaihi Wa Aalihi Wasallam Ne Khud Kiya Tha 
To Sawal Uthta Hai Ke Daant Todna Kafiro Ki 
Sunnat Hai Ya Huzoor Sallallaho Alaihi Wa 
Aalihi Wasallam Ki? Isi Jung -e- Uhud Mein 
Kafiro Ne Huzoor Sallallaho Alaihi Wa Aalihi 
Wasallam Ke Chehra -e- Anwar Pe Zakhm Lagaye 
Aur Sar Mubarak Ko Bhi Zakhmi Kiya Aur Isi 
Tarah Makka Mein Namaz Ki Haalat Mein Aap 
Par Ojhdi Daali Gayi To Hazrat Owais Qarni 
Radiallaho Ta'ala Anho Ne Ye Saare Kaam Apne 
Saath Kyun Na Kiye? 

Isliye Ke Ek To Ye Sarasar Jahalat Shumar 
Hoga Aur Dusra Shariat Ke Khilaf Bhi 


Jo Log Is Waqiye Ko Bayaan Karte Hain Unhein 
Hum Dawat Dete Hain Ke Tum Bhi Apne Daanto 
Ke Saath Aisa Karo Kyunki Tumhare Nazdeek Ye 
Hazrat Owais Qarni Radiallaho Ta'ala Anho Ki 

Sunnat Hai Aur Sirf Hazrat Owais Oarni 
Radiallaho Ta'ala Anho Ki Takhsees Kyun, 
Jitne Bhi Ambiya, Sahaba Aur Auliya Ke Saath 
Aise Mamlaat Huye Waisa Inhein Bhi Karna 
Chahiye 

Ye Waqiya Sabse Pehle Sirf "Tazkiratul 

Auliya" Mein Milta Hai Jiske Musannif Shaykh 
Attar Rafziyo Ke Ilaqe Mein Rehte The Aur 
Inki Kitabein Rafziyo Ke Zulm Wa Zyadati Ka 
Shikar Rahi Hai 

Ye Bhi Jaan Lijiye Ke Kayi Sufiya Hazraat Ne 
Apni Kitabo Mein Aisi Aisi Ahadees Aur 
Riwayaat Bayaan Farma Di Hain Jo Ke Kutub 
-e- Hadees Wa Tarajim Mein Nihayat Darje Ki 
Chhan Been Ke Bawjood Bhi Nahin Milti, Inki 
Kitabo Mein Kayi Aisi Riwayaat Bhi Hoti Hain 
Jo Ayimma -e- Fann Aur Muhaddiseen Ke Haan 
Hadees Kehlane Ki Bhi Haqdar Nahin Hoti, 
Kuchh Baatein Aur Riwayaat Aisi Bhi Hoti 
Hain Jo Hagaigq Aur Sahih Riwayaat Ke Khilaf 
Hoti Hain Aur Kayi Kahaniya Aisi Bhi Bayaan 

Kar Di Jaati Hain Ke Agar Unhein Sach Maan 
Liya Jaaye To Kayi Tarah Ke Sawalaat Khade 
Ho Jaate Hain 


Sufiya -e- Kiraam Ki Kitabo Mein Kisi 

Riwayat Ka Hawala Umooman Dar] Nahin Hota 
Aise Mein Un Riwayaat Par Aitmad Kar Lene Ke 
Bajaye Chhan Been Karna Ahle Tehqeeq Apna 
Fareeza Samajhte Hain, Maslan: 


Hazrat Owais Qarni Radiallaho Ta'ala Anho Ka 
Apne Daant Todne Waala Waqiya Jise Shaykh 
Fareeduddin Attar Rehmatullahi Ta'ala Alaih 
Ne Apni Kitab "Tazkiratul Auliya” Mein 
Baghair Kisi Sanad Aur Moatbar Ke Darj Kiya 
Hai, Jisse Sirf Shiya Hazraat Apna Ullu 

Seedha Karne Ki Koshish Karte Huye Maatam 
Par Bataur -e- Daleel Pesh Karte Hain 

Halanki Ye Riwayat Ayimma Muhaddiseen Ke 
Nazdeek Mauzu Riwayaat Ki Lambi Fehrist Mein 
Shamil Hai Aur Phir Iske Matan Par Sawalaat, 
Shubahaat Aur Tazadaat Wa Tanqeedat Ka Ek 
Aisa Silsila Shuru Ho Jaata Hai Jis Par Ek 
Poori Kitab Likhi Ja Sakti Hai 

Phir Jo Kele (Banana) Ke Baare Mein Kaha 
Jaata Hai Ke Khaas Aapke Liye Allah Ta'ala 
Ne Paida Farmaya Isse Pehle Dunya Mein Is 
Phal (Fruit) Ka Naamo Nishan Na Tha, Bilkul 
Ghalat Hai Kyunki Tamam Kitabo Mein Jahan 
Hazrat Owais Qarni Radiallaho Ta'ala Anho Ki 
Ghiza Ka Zikr Hai Wahan Waazeh Taur Par 
Likha Hai Ke Aapki Ghiza Roti Aur Khajoor 
Thi Aur Ye Bhi Zahir Hat Ke Bina Daant Ke 
Inko Khana Mushkil Hai 


Ab Ek Riwayat Ye Bhi Hai Ke Jab Hazrat Adam 
Alaihissalam Jannat Se Zameen Par Tashreef 
Laaye To Apne Saath Ajwa Khajoor, Leemu Aur 
Kela Laaye 

Ab Hum Ye Keh Sakte Hain Ke Agar Dalail Ki 
Ru Se Dekha Jaaye To Is Waqiye Ki Kol 


Haqeeqat Hi Nahin Hai Lihaza Is Waqiye Ko 
Bayaan Karne Se Bachna Chahiye 

OUR OTHER BOOKS 

BILA 


KA RANG KAALA THA? 

SHABE MERAJ 
HUZOOR GHAUSE PAAK 

KE ISLAM LAANE KA WAQIYA KYA THA? 











GHAIR SAHABI KE LIYE 

KA ISTEMAL KAISA? 

BAZMEFAIZAN -E- KAZA 


Manzoor Lk Waqiye Шат Tehgeegi Jayeza 


E SALE ۳١١١ 3517 77 


Kya Haar Sila) egi, К иан Лап Нашай аё Тт 
Kya Arp Ei" Sheen!" Kû "Eê" Padi The? 


Kya arasan Na Drga Par Заһа Wahin Hupi Thi? 


PESHKASH ! BALHE FAIZAN -E- RATA 


